

**Η Στρατηγική της Αυστραλίας για την Αναπηρία 2021–2031**

**Τι είναι η Στρατηγική της Αυστραλίας για την Αναπηρία 2021–2031;**

*Η Στρατηγική της Αυστραλίας για την Αναπηρία 2021–2031* (η Στρατηγική) είναι ένα εθνικό πλαίσιο που το έχουν προσυπογράψει όλες οι κυβερνήσεις στην Αυστραλία. Εκθέτει ένα σχέδιο για τη συνέχιση της βελτίωσης της ζωής των ατόμων με αναπηρία στην Αυστραλία τα επόμενα δέκα χρόνια. Η Στρατηγική αντικαθιστά και βασίζεται στην πρώτη *Εθνική Στρατηγική για την Αναπηρία 2010–2020.*

Η Στρατηγική υποστηρίζει τη δέσμευση της Αυστραλίας στο πλαίσιο της Σύμβασης των Ηνωμένων Εθνών για τα Δικαιώματα των Ατόμων με Αναπηρία.

**Τι θα κάνει η Στρατηγική;**

Το όραμα της Στρατηγικής είναι για μια Αυστραλιανή κοινωνία χωρίς αποκλεισμούς, που διασφαλίζει ότι τα άτομα με αναπηρία μπορούν να αναπτυχθούν σύμφωνα με τις δυνατότητές τους, ως ισότιμα μέλη της κοινότητας.

Η Στρατηγική θα οδηγήσει σε αλλαγές σε επτά τομείς αποτελεσμάτων:

* **Απασχόληση και οικονομική ασφάλεια:**   
  Παροχή θέσεων εργασίας και ευκαιριών σταδιοδρομίας σε άτομα με αναπηρία και διασφάλιση ότι έχουν αρκετό εισόδημα για να καλύψουν τις ανάγκες τους.
* **Σπίτια και κοινότητες χωρίς αποκλεισμούς:**Αύξηση του αριθμού προσβάσιμων, οικονομικά προσιτών και καλά σχεδιασμένων σπιτιών και δημιουργία μιας κοινότητας χωρίς αποκλεισμούς και προσβάσιμης.
* **Ασφάλεια, δικαιώματα και δικαιοσύνη:**Διασφάλιση του ότι τα δικαιώματα των ανθρώπων με αναπηρία προωθούνται, υποστηρίζονται και προστατεύονται, και ότι τα άτομα με αναπηρία αισθάνονται ασφαλή και απολαμβάνουν ισότητα ενώπιον του νόμου.
* **Προσωπική και κοινοτική υποστήριξη:**Παροχή πρόσβασης σε υποστηρίξεις, ώστε τα άτομα με αναπηρία να μπορούν να ζουν ανεξάρτητα και να συμμετέχουν στις κοινότητές τους.
* **Εκπαίδευση και μάθηση:**Υποστήριξη ατόμων με αναπηρία για πρόσβαση σε εκπαίδευση και μάθηση καθ' όλη τη διάρκεια της ζωής τους, ώστε να αξιοποιήσουν πλήρως τις δυνατότητές τους.
* **Υγεία και ευεξία:**Αύξηση της υποστήριξης και της δυνατότητας στον τομέα της υγειονομικής περίθαλψης για την κάλυψη των αναγκών των ατόμων με αναπηρία και διασφάλιση του ότι η ετοιμότητα σε περίπτωση καταστροφών και οι ανταποκρίσεις σε περιστατικά έκτακτης ανάγκης περιλαμβάνουν τις ανάγκες των ατόμων με αναπηρία.
* **Στάσεις της κοινότητας:**   
  Αναγνώριση της θετικής συμβολής των ατόμων με αναπηρία στην κοινωνία και οικοδόμηση εμπιστοσύνης στην κοινότητα για εργασία και αλληλεπίδραση με άτομα με αναπηρία.

**Πώς η Στρατηγική θα επιτύχει βελτιώσεις για άτομα με αναπηρία;**

Για να βοηθηθεί η Στρατηγική να βελτιώσει τη ζωή των ατόμων με αναπηρία, θα υπάρχουν:

* Δραστηριότητες που θα αναλάβουν να υλοποιήσουν οι κυβερνήσεις έναντι των Προτεραιοτήτων Πολιτικής που εμπίπτουν σε κάθε Τομέα Αποτελεσμάτων.
* Μια σειρά Στοχευμένων Σχεδίων Δράσης που δεσμεύουν τις κυβερνήσεις σε συγκεκριμένες δράσεις. Τα πρώτα πέντε Στοχευμένα Σχέδια Δράσης αφορούν την απασχόληση, τις στάσεις της κοινότητας, την πρώιμη παιδική ηλικία, την ασφάλεια και τη διαχείριση καταστάσεων έκτακτης ανάγκης.
* Δημόσιες εκθέσεις κάθε χρόνο που θα μετρούν την πρόοδο και θα δείχνουν πού χρειάζεται περισσότερη προσπάθεια.
* Τρόποι για να πουν τα άτομα με αναπηρία στις κυβερνήσεις τι πιστεύουν ότι χρειάζεται να κάνει η Στρατηγική. Αυτό περιλαμβάνει ένα Γνωμοδοτικό Συμβούλιο αποτελούμενο από άτομα με αναπηρία και τακτικές δημόσιες διαβουλεύσεις και φόρουμ στα οποία συμμετέχουν άτομα με αναπηρία.

**Ποιους συμβουλεύτηκαν οι κυβερνήσεις σχετικά με τη Στρατηγική;**

Στο πλαίσιο της ανάπτυξης της Στρατηγικής, οι κυβερνήσεις συζήτησαν με πάνω από 3,000 άτομα με αναπηρία και τις οικογένειές τους, τους φροντιστές και τους εκπροσώπους τους.

Τα σχόλια από τις διαβουλεύσεις είχαν μεγάλη επιρροή στη Στρατηγική.

**Πού μπορώ να βρω περισσότερες πληροφορίες;**

Μπορείτε να διαβάσετε την *Στρατηγική της Αυστραλίας για την Αναπηρία 2021–2031* και να βρείτε περισσότερες πληροφορίες στην ιστοσελίδα **[www.disabilitygateway.gov.au/ads](http://www.disabilitygateway.gov.au/ads).**

Η Στρατηγική και τα συνοδευτικά της έγγραφα είναι διαθέσιμα σε μορφή Εύκολης Ανάγνωσης (Easy Read), σε Αυστραλιανή νοηματική γλώσσα (Auslan) και σε μεταφράσεις σε διάφορες γλώσσες.

Αν έχετε ερωτήσεις για τη Στρατηγική, στείλτε email στη διεύθυνση **[australia’sdisabilitystrategy@dss.gov.au](mailto:australia’sdisabilitystrategy@dss.gov.au)**

Μπορείτε να βρείτε περισσότερες πληροφορίες σχετικά με τη Σύμβαση των Ηνωμένων Εθνών για τα Δικαιώματα των Ατόμων με Αναπηρία στην ιστοσελίδα **[www.un.org/development/desa/disabilities/convention-on-the-rights-of-persons-with-disabilities.html](http://www.un.org/development/desa/disabilities/convention-on-the-rights-of-persons-with-disabilities.html)**